সেরা অভিনেত্রী বিভাগে অবশ্য তেমন কিছু হয়নি। ‘লা লা ল্যান্ড’-এর সুবাদে এমা স্টোন জিতে নিয়েছেন তার প্রত্যাশিত অস্কারটি। জয়ের পথে এই ২৮ বছর বয়সী হারিয়েছেন নাটালি পোর্টম্যান (জ্যাকি), রুথ নেগা (লাভিং), মেরিল স্ট্রিপ (ফ্লোরেন্স ফস্টার জেনকিন্স) এবং ইসাবেল উপের (এল)-এর মতো অভিনেত্রীদের। পার্শ্ব চরিত্রে সেরা অভিনেতা বিভাগের বিজয়ী হয়েছেন মাহেরশালা আলী, ‘মুনলাইট’ সিনেমার জন্য। এই বিভাগের অন্য মনোনীতরা হলেন— দেব প্যাটেল (লায়ন), জেফ ব্রিজেস (হেল অর হাই ওয়াটার), লুকাস হেজেস (ম্যানচেস্টার বাই দ্য সি) এবং মাইকেল শ্যানন (নকটারনাল অ্যানিমেল)।